ddrg/super_eurlex huggingface dataset:
—

ottaa huomioon pöytäkirjan N:o 10 Euroopan unionista tehdyn sopimuksen 42 artiklaan perustuvasta pysyvästä rakenteellisesta yhteistyöstä, pöytäkirjan N:o 14 euroryhmästä ja pöytäkirjan N:o 19 osaksi Euroopan unionia sisällytetystä Schengenin säännöstöstä,
I.

ottaa huomioon, että yhteisen valvontamekanismin puheenjohtajaksi on juuri nimitetty mies, mikä tarkoittaa, että yhteinen kriisinratkaisuneuvosto on talous- ja rahoitusalan EU-elinten laajassa joukossa ainoa, jonka puheenjohtaja on nainen;
G.

ottaa huomioon, että Memorial on yksi viimeisistä jäljellä olevista järjestöistä, jotka jatkavat työtä ihmisoikeuksien hyväksi Tšetšeniassa – dokumentoimalla ja paljastamalla ihmisoikeusloukkauksia, avustamalla niiden uhreja ja auttamalla heitä saamaan oikeutta – ja sitä vastaan on luultavasti hyökätty kostoksi, koska se on paljastanut ihmisoikeusrikkomuksia ja hakenut oikeutta; ottaa huomioon, että Euroopan parlamentin mielipiteenvapauden Saharov-palkinto myönnettiin Memorial-järjestölle vuonna 2009 ja että vuonna 2018 Ojub Titijeville myönnettiin ranskalais-saksalainen ihmisoikeus- ja oikeusvaltiopalkinto (joulukuussa), Václav Havelin ihmisoikeuspalkinto (lokakuussa) ja Moskovan Helsinki -ihmisoikeusryhmän palkinto (toukokuussa);
I.

toteaa, että vähäriskisten kasvinsuojeluaineiden, mukaan lukien biologiset kasvinsuojeluaineet, saatavuus on puutteellista; panee merkille, että kaikkiaan 500:sta EU:n markkinoilla olevasta aineesta vain 13, joista 12 on biologista, on hyväksytty vähäriskisiksi tehoaineiksi; ottaa huomioon, että direktiivin riittämätön täytäntöönpano on tosiasiassa luonut EU:hun epätasapuoliset toimintaedellytykset, koska erilaiset kansalliset käytännöt estävät kestävien vaihtoehtojen optimaalisen käyttöönoton markkinoilla; ottaa huomioon, että tämän tilanteen vuoksi vaihtoehtoisten vähäriskisten ja muiden kuin kemiallisten tuotteiden on vaikea päästä riittävissä määrin EU:n markkinoille, mikä heikentää niiden kiinnostavuutta viljelijöiden näkökulmasta, joten nämä saattavat niiden sijaan valita vaihtoehtoja, jotka ovat kustannustehokkaampia lyhyellä aikavälillä; toteaa, että vähäriskisten kasvinsuojeluaineiden, mukaan lukien biologiset kasvinsuojeluaineet, saatavuuden puute haittaa integroidun torjunnan kehittämistä ja täytäntöönpanoa;
—

ottaa huomioon 19. heinäkuuta 2017 annetun komission tiedonannon monimuotoisuudesta ja osallisuudesta työelämässä ”A better workplace for all: from equal opportunities towards diversity and inclusion” (C(2017)5300) (18) and its Diversity and Inclusion Charter (19),
D.

ottaa huomioon, että viime päivinä Venezuelassa on järjestetty joukkomielenosoituksia; toteaa, että mielenosoitusten ja levottomuuksien yhteydessä on tietojen mukaan kuollut kymmeniä ihmisiä ja satoja ihmisiä on loukkaantunut; toteaa, että väkivaltaisuudet ja sosiaalisten mielenosoitusten tukahduttaminen, laittomat ratsiat, mielivaltaiset pidätykset, mukaan luettuna yli 70 alaikäisen nuoren pidätykset, sekä oppositioaktivistien leimaaminen ja vainoaminen aiheuttavat edelleen kuolonuhreja ja vakavia ihmisoikeusloukkauksia; ottaa huomioon, että tällä viikolla on järjestetty uusia mielenosoituksia;
C.

ottaa huomioon, että Nasrin Sotoudeh sai poissaolevana vuoden 2012 Saharov-mielipiteenvapauspalkinnon työstään ja sitoutumisestaan ihmisoikeuksiin; ottaa huomioon, että Nasrin Sotoudeh on kampanjoinut pitkään ja väsymättä Iranin ihmisoikeuksien puolesta ja on jo ollut useita vuosia vankilassa toimintansa takia; ottaa huomioon, että häneen kohdistetut syytetoimet ja häntä vastaan nostetut syytteet osoittavat, kuinka vakavasti ja laajasti Iranin oikeuslaitos on valmis kriminalisoimaan ihmisoikeusaktivismin;
4.

vaatii, että Vietnamin hallituksen on varmistettava, että kaikkien pidätettyjen kohtelu on kansainvälisten normien mukaista; korostaa, että oikeus saada tavata asianajajia, terveydenhuollon ammattilaisia ja perheenjäseniä on tärkeä suoja kidutusta ja huonoa kohtelua vastaan ja ratkaisevan tärkeää oikeudenmukaista oikeudenkäyntiä koskevan oikeuden kannalta;
L.

toteaa, että kansainvälisen borrelioosiyhdistyksen (International Lyme and Associated Diseases Society, ILADS) ja Yhdysvaltojen tartuntatautiyhdistyksen (Infectious Diseases Society of America, IDSA) hoitokäytäntöjä koskevat ohjeistukset eroavat toisistaan ja niiden erilaiset lähestymistavat vaikuttavat taudin hoitokäytäntöihin myös EU:ssa;
—

ottaa huomioon väestön ikääntymistä koskevan komission kertomuksen vuodelta 2018: ”Ageing Report: Economic and budgetary projections for the EU Member States (2016-2070)”,
B.

ottaa huomioon, että 90 prosenttia unionin pk-yrityksistä ja 93 prosenttia kaikista rahoitusalan ulkopuolisilla aloilla toimivista unionin yrityksistä on mikroyrityksiä, jotka vastaavat suurimmasta osasta pk-yritysten tuottamasta arvonlisäyksestä ja työllisyydestä, sillä niiden palveluksessa on noin 30 prosenttia unionin työvoimasta, minkä vuoksi niihin on kiinnitettävä erityistä huomiota;
D.

toteaa, että nuorisotyöttömyys on vähentynyt asteittain viime vuosina, vaikka Eurostatin mukaan tammikuussa 2018 nuorisotyöttömyys oli 16,1 prosenttia ja jopa yli 34 prosenttia joissakin jäsenvaltioissa; toteaa, että vuoden 2008 lukuihin (15,6 prosenttia) verrattuna nuorisotyöttömyys on lisääntynyt; katsoo, että nämä luvut estävät löytämästä kaikille sopivaa ratkaisua, jos halutaan hyödyntää täysimääräisesti nuorten potentiaalia; pitää syrjäisimpien alueiden nuorisotyöttömyysastetta huolestuttavan korkeana, sillä se on yli 50 prosenttia joillakin syrjäisimmistä alueista, esimerkiksi Mayottella;
F.

ottaa huomioon, että vuoden 2018 kansanäänestyskampanjan aikana ihmisoikeusjärjestöt raportoivat tapauksista, joissa kansalaisyhteiskunnan ja tiedotusvälineiden toimintatila supistui sekä kansallisella että paikallisella tasolla; ottaa huomioon, että vuodesta 2015 lähtien hallitus on uhkaillut ja häirinnyt yhä enemmän paikallisia kansalaisjärjestöjä ja ihmisoikeuksien puolustajia ja että lehdistönvapaus ja toimittajien työolot ovat jatkuvasti heikentyneet; ottaa huomioon, että yksityiset tiedotusvälineet ja toimittajat ovat jo maksaneet korkean hinnan taistelussa hallituksen kanssa muun muassa siten, että toimittajia on pidätetty, heitä on teloitettu mielivaltaisesti tai heitä on kaapattu tai joskus hallitus on leimannut heidät rikollisiksi tai jopa terroristeiksi;
12.

huomauttaa, että EU on edistänyt vaihtoehtoisia menetelmiä koskevaa kansainvälistä yhteistyötä eläinkokeille vaihtoehtoisten menetelmien kehittämistä koskevan eurooppalaisen kumppanuusaloitteen (European Partnership for Alternative Approaches to Animal Testing, EPAA) puitteissa ja osallistunut useisiin muihin aiheeseen liittyviin kansainvälisiin prosesseihin, kuten kosmetiikka-asetusta koskevaan kansainväliseen yhteistyöhön (International Collaboration on the Cosmetics Regulation, ICCR) ja vaihtoehtoisia testimenetelmiä koskevaan kansainväliseen yhteistyöfoorumiin (International Cooperation on Alternative Test Methods, ICATM); toteaa, että tällainen yhteistyö on ratkaisevan tärkeää;
—

ottaa huomioon komission ja Euroopan ulkosuhdehallinnon yhteiset tiedonannot Euroopan naapuruuspolitiikasta (ENP), erityisesti 18. toukokuuta 2017annetun kertomuksen tarkistetun Euroopan naapuruuspolitiikan täytäntöönpanosta (JOIN(2017)0018) ja 9. kesäkuuta 2017julkaistun yhteisen valmisteluasiakirjan ”Eastern Partnership – 20 Deliverables for 2020: Focusing on key priorities and tangible results”(SWD(2017)0300), sekä vuonna 2016 annetun tiedonannon ”Euroopan unionin ulko- ja turvallisuuspoliittinen globaalistrategia”,
—

ottaa huomioon 10. huhtikuuta 2017 julkaistun komission yksiköiden valmisteluasiakirjan ”Competitiveness in low-income and low-growth regions: report on the regions whose development is lagging behind”(Alhaisen tulotason ja kasvun alueiden kilpailukyky – kehityksessä jälkeen jääneitä alueita koskeva kertomus) (SWD(2017)0132),
11.

on vakuuttunut siitä, että BKTL-varojen hallitsevuus on vahvistanut ns. oikeudenmukaisiin palautuksiin pohjautuvaa ajattelutapaa, joka on päässyt monopoliasemaan neuvoston keskusteluissa, sekä unionin talousarvion tulo- että menopuolella; korostaa tässä yhteydessä valitettavana Yhdistyneen kuningaskunnan hyvityksen, siihen liittyvien hyvitysten ja muiden korjausjärjestelyjen käyttöönottoa tulopuolella sekä kyvyttömyyttä sopia unionin talousarvion määrärahojen riittävästä tasosta vuotuisessa talousarviomenettelyssä; katsoo, että EU:n on irtauduttava nettotoimintajäämän käsitteestä, koska käytännössä kaikki jäsenvaltiot ovat unionin talousarvion yhteydessä edunsaajia;
23.

huomauttaa, että erinomaisen ja riippumattoman, uskollisen ja motivoituneen EU:n virkamieskunnan säilyttämiseksi on henkilöstösääntöjä sovellettava kirjaimellisesti; korostaa, että tämä edellyttää erityisesti, että henkilöstösääntöjen 4, 7 ja 29 artiklaa on noudatettava täysimääräisesti siten, että kaikista ”toimielimessä avoimena olevista viroista on ilmoitettava kyseisen toimielimen henkilöstölle heti, kun nimittävä viranomainen on päättänyt, että kyseinen virka täytetään”ja että tätä avoimuusvelvoitetta on noudatettava henkilöstösääntöjen 7 artiklan mukaisiin toisiin tehtäviin siirtämisiin lukuun ottamatta erittäin poikkeuksellisia ja asianmukaisesti perusteltuja tapauksia, kuten unionin tuomioistuin on todennut;
6.

toteaa, että puhdasta energiaa koskeva tutkimus, kehittäminen ja innovointi ovat ehdottoman riippuvaisia markkinoiden vakaudesta ja sääntelykehyksen ennustettavuudesta ja varmuudesta, jotka edellyttävät kunnianhimoista ja toteutettavissa olevaa pitkän aikavälin politiikkavisiota; katsoo, että tähän on kuuluttava energiaan ja ilmastoon liittyviä tavoitteita ja sitoumuksia, pysyviä kohdennettuja kannustimia ja pitkäjänteistä omaa pääomaa, jotta voidaan luoda teknologioille tasapuoliset toimintaedellytykset uusien innovaatioiden ja energiatoimitusten helpottamiseksi ja markkinoille pääsyn esteiden madaltamiseksi sekä tehdä puhtaan energian innovaatioille helpommaksi saavuttaa markkinoille tuloon tarvittava kriittinen massa; panee tyytyväisenä merkille keskittymisen avainteknologioihin, joka on vahvistettu strategisessa energiateknologiasuunnitelmassa (SET-suunnitelma) ja komission tiedonannossa, ja kannustaa keskittymään niihin; palauttaa mieleen SEUT-sopimuksen 194 artiklan määräykset ja huomauttaa, että ne on otettava huomioon puhtaan energian innovointia tukevassa politiikassa ja rahoitusvälineissä; korostaa kuitenkin, että painopiste on asetettava aiempaa selvemmin laajaan monialaiseen järjestelmiä koskevaan energia-alan innovointiin sekä koulutuksen ja yrittäjyyden edistämiseen, sillä innovointi ei ole pelkästään teknologialähtöistä; korostaa, että tämän järjestelmäpohjaisen lähestymistavan avulla on voitava aidosti sovittaa yhteen erilaiset saatavilla tai kehitteillä olevat, erityisesti energiatehokkuutta ja uusiutuvien energialähteiden integrointia koskevat ratkaisut; kehottaa hyödyntämään eurooppalaisia teknologia- ja innovointiyhteisöjä sellaisten tulevaisuuden puhtaan energian innovaatioiden määrittämisessä, jotka ansaitsevat kohdennettua tukea;
B.

toteaa, että eri puolilla Sudania alkoi 7. tammikuuta 2018 esiintyä satunnaisia protesteja ruoan ja lääkkeiden hinnannousun vuoksi ja niiden yhteydessä Sudanin kansalliset tiedustelu- ja turvallisuusjoukot (NISS) pidättivät ja vangitsivat ainakin 140 oppositiopuolueiden jäsentä, ihmisoikeuksien puolustajaa, opiskelijaa ja naisasia-aktivistia; toteaa, että Sudanin joukot ovat vastanneet protesteihin liiallisella voimankäytöllä, minkä seurauksena yksi mielenosoittaja on kuollut ja monia muita on loukkaantunut, ja samalla on tukahdutettu toimittajien ja aktivistien toimintaa; toteaa, että tammi- ja helmikuussa 2018 tapahtuneet yhteenotot ovat viimeisimpiä esimerkkejä maassa edelleen jatkuvasta huonosta kohtelusta;
Z.

toteaa, että se, että YK:n ihmisoikeusneuvosto hyväksyi vuonna 2017 asiakirjan Key Messages on Human Rights and Climate Change, on merkittävä askel eteenpäin puututtaessa haitallisiin vaikutuksiin, joita ilmastonmuutoksella on ihmisoikeuksien täyteen ja tosiasialliseen toteutumiseen; toteaa, että vuoden 2030 kestävän kehityksen toimintaohjelmassa ja Pariisin sopimuksessa annetaan maailman johtajille monialainen normatiivinen perusta sellaisen kehyksen luomiseen, jolla voidaan puuttua ilmastonmuutoksen aiheuttamien väestön siirtymisten vaikutuksiin tehokkaasti YK:n nykyisiä välineitä hyödyntäen;
G.

ottaa huomioon, että CNRP:n puheenjohtaja Kem Sokha pidätettiin 3. syyskuuta 2017 ja häntä syytettiin maanpetoksesta Kambodžan rikoslain 443 pykälän nojalla, vaikka hänellä on parlamentaarinen koskemattomuus; ottaa huomioon, että Kem Sokhan pyyntö vapautumisesta takuita vastaan hylättiin 26. syyskuuta 2017, kun hän ei pystynyt osallistumaan kuulemiseen vankilalaitoksen ilmoitettua, että hänen turvallisuuttaan ei pystyttäisi turvaamaan; ottaa huomioon, että ihmisoikeusjärjestöjen mukaan häntä kuulusteltiin 24. marraskuuta 2017, vaikka hänellä ei ole ollut mahdollisuutta saada oikeusapua tai yksityistä terveydenhuoltoa; katsoo, että Sokhan oikeudellinen asema on selvitettävä; toteaa, että hänen pyyntönsä vapautumisesta takuita vastaan on nyt korkeimman oikeuden käsiteltävänä; ottaa huomioon, että hän voi saada jopa 30 vuoden vankeustuomion, jos hänet katsotaan syylliseksi; ottaa huomioon, että korkeimman oikeuden presidentti Dith Munty on vallassa olevan puolueen pysyvän komitean jäsen;
36.

kehottaa komissiota valtavirtaistamaan edelleen digitaaliteknologiaa ja -palveluja EU:n kehityspolitiikkaan muun muassa Digital4Development-toimintaohjelmassa esitetyllä tavalla; kehottaa komissiota parantamaan ja edistämään digitaalisia oikeuksia kauppasopimusten avulla; toteaa, että vain 53,6 prosentilla maailman kaikista kotitalouksista on pääsy internetiin; pitää valitettavana, että merkittävä digitaalinen kuilu on edelleen olemassa; kehottaa komissiota lisäämään digitaaliseen infrastruktuuriin kehitysmaissa tehtäviä investointeja tämän digitaalisen kuilun umpeen kuromiseksi myös edistämällä yksityisen sektorin kumppanuuksia, mutta samalla noudattaen kehityspolitiikan tuloksellisuuden periaatteita; panee tässä yhteydessä merkille YK:n Kansainvälisen televiestintäliiton kehityssektorin (ITU-D) panoksen televiestintä- ja tieto- ja viestintäteknisten laitteiden ja verkkojen luomisessa, kehittämisessä ja parantamisessa; kehottaa komissiota huolehtimaan, että investoinnit kehitysmaiden laajakaistainfrastruktuuriin hyödyttävät kokonaisvaltaisesti internetin vapauden, avoimuuden ja turvallisuuden varmistamista ja soveltuvien ratkaisujen kehittämistä langattoman internetin saatavuuden tukemiseksi ja että se on niiden ehtona; painottaa, että tällaiset investoinnit ovat erityisen tärkeitä paikallisille mikroyrityksille sekä pienille ja keskisuurille yrityksille erityisesti kehitysmaissa, jotta ne voivat olla digitaalisessa vuorovaikutuksessa monikansallisten yritysten kanssa ja päästä globaaleihin arvoketjuihin; muistuttaa, että rajat ylittävän sähköisen kaupankäynnin helpottaminen voi suoraan parantaa ihmisten toimeentuloa, edistää elintason parantamista ja vauhdittaa talouden kehitystä; palauttaa mieliin, mikä vaikutus tällä voisi olla sukupuolten tasa-arvoon, koska suuri osa näistä yrityksistä on naisten omistuksessa ja toimintaa niissä harjoittavat naiset; muistuttaa, että sähköinen kaupankäynti voisi olla myös julkishallintojen voimavara ja siten tukea sähköisen hallinnon kehittämistä;
13.

katsoo, että mahdollisimman suuren avoimuuden ja EU:n hallussa olevien asiakirjojen saatavuuden on oltava sääntö; palauttaa mieliin, että unionin tuomioistuimen oikeuskäytännön mukaan unionin kansalaisilla on oikeus tutustua unionin toimielinten, elinten ja muiden virastojen asiakirjoihin ja että mahdollisia helpotuksia ja poikkeuksia olisi aina punnittava avoimuuden ja demokratian periaatteiden suhteen, ennakkoehtona demokraattisten oikeuksien käyttämiselle; katsoo, että asetuksen (EY) N:o 1049/2001 tarkistaminen on tarpeen, jotta helpotetaan oikeusasiamiehen toimintaa hänen valvoessaan oikeutta tutustua parlamentin, neuvoston ja komission asiakirjoihin;
I.

ottaa huomioon, että nälänhädän uhka on hyvin merkittävä edelleen Somaliassa, jossa noin 400 000 lasta kärsii akuutista aliravitsemuksesta ja kolme miljoonaa ihmistä on elintarviketurvan osalta hätä- tai kriisitilanteessa; ottaa huomioon, että Somaliassa on noin 1,1 miljoonaa maan sisällä siirtymään joutunutta henkilöä ja alueella on yli 900 000 somalipakolaista;
9.

on vahvasti sitä mieltä, että Yhdistyneen kuningaskunnan hallitus on vastuussa siitä, että kehitetään ainutlaatuinen, tehokas ja toimiva ratkaisu, jolla estetään rajalla vallitsevan tilanteen tiukentuminen ja varmistetaan pitkänperjantain sopimuksen noudattaminen kaikilta osin, joka on täysin EU:n oikeuden mukainen ja jolla varmistetaan sisämarkkinoiden ja tulliliiton eheys; katsoo myös, että Yhdistyneen kuningaskunnan on myös jatkossa rahoitettava oikeudenmukainen osuus Pohjois-Irlannille/Irlannille myönnettävästä rahoitusavusta; pitää valitettavana, että tätä asiaa ei ole käsitelty Yhdistyneen kuningaskunnan tekemissä ehdotuksissa, jotka sisältyivät Pohjois-Irlantia ja Irlantia koskevaan kannanottoon; toteaa toisaalta, että Yhdistyneen kuningaskunnan pääministeri sulki 22. syyskuuta 2017 pitämässään puheessa pois kaiken rajalle luotavan fyysisen infrastruktuurin, mikä antaa aiheen olettaa, että Yhdistynyt kuningaskunta pysyy sisämarkkinoilla ja tulliliitossa tai että Pohjois-Irlanti pysyy jollain tavalla sisämarkkinoilla ja tulliliitossa;
—

ottaa huomioon Centre for European Policy Studies -tutkimuskeskuksen raportin romanivastaisuuden torjunnasta ”Combating Institutional Anti-Gypsyism: Responses and promising practices in the EU and selected Member States”,
29.

korostaa, että on kehitettävä toimintatapa tilanteisiin, joissa jäsenvaltiot tulkitsevat eri tavalla yhteisen kannan kahdeksaa perustetta, kun on kyse pohjimmiltaan samanlaisten tuotteiden viennistä samankaltaisiin kohteisiin ja loppukäyttäjille, jotta voidaan säilyttää tasapuoliset toimintaedellytykset ja EU:n uskottavuus ulkomailla; katsoo, että on aika harkita EU:n toimielimille vahvempaa roolia lupamenettelyissä jäsenvaltioiden tasolla, erityisesti kun on kyse tällaisista tilanteista; kehottaa jäsenvaltioita tukemaan riippumattoman asevalvontaviranomaisen perustamista komission varapuheenjohtajan ja korkean edustajan alaisuuteen; toteaa, että jäsenvaltioille, jotka suunnittelevat myöntävänsä luvan, joka on toisessa jäsenvaltiossa tai jäsenvaltioissa evätty, olisi annettava lausunto;
17.

pitää äärimmäisen valitettavina joidenkin valtioiden äskettäisiä ilmoituksia Rooman perussäännöstä vetäytymisestä erityisesti siksi, että se vaikeuttaa uhrien oikeussuojan toteutumista, ja katsoo, että perussäännöstä vetäytyminen on syytä tuomita jyrkästi; pitää myönteisenä, että Gambia ja Etelä-Afrikka ovat peruneet vetäytymisilmoituksensa; kehottaa painokkaasti jäljellä olevaa maata harkitsemaan päätöstään uudelleen; kehottaa edelleen EU:ta toteuttamaan kaikki tarvittavat toimenpiteet sen varmistamiseksi, ettei mikään maa vetäydy Rooman perussäännöstä, myös tekemällä yhteistyötä Afrikan unionin kanssa; on tyytyväinen siihen, että ICC:n sopimusvaltioiden yleiskokous on suostunut harkitsemaan Rooman perussääntöön ehdotettuja tarkistuksia Afrikan unionin erityishuippukokouksessa esille tuotuihin huolenaiheisiin puuttumiseksi;
16.

on huolissaan erityissyyttäjään kohdistuneista poliittisista hyökkäyksistä ja erityissyyttäjän viraston työn hallinnollisesta ja oikeudellisesta vaikeuttamisesta sekä muiden instituutioiden vähäisestä yhteistyöstä; muistuttaa niitä rikostuomioistuimia, jotka eivät vastaa erityissyyttäjän viraston virallisiin pyyntöihin, että niillä on lakisääteinen velvollisuus auttaa sitä; pitää demokraattisen prosessin kannalta välttämättömänä, että erityissyyttäjän virasto voi hoitaa kaikki tehtävänsä ja suorittaa perusteellisia tutkimuksia täysin itsenäisesti ja esteettömästi ja tarvittavin keinoin; kehottaa antamaan virastolle täyden tuen sekä tarvittavat edellytykset ja tarvittavan ajan sen tärkeän työn hoitamiseksi; kehottaa lopettamaan tuomioistuimissa tapahtuneen estelyn todisteiden toimittamisessa erityissyyttäjälle ja tukemaan lakimuutoksia, joilla varmistetaan erityissyyttäjän itsenäinen toimivalta todistajien suojelussa tapauksissa, joista virasto on vastuussa; on vahvasti sitä mieltä, että tutkimusten tulokset ovat merkittävä askel kohti kansallisia instituutioita kohtaan tunnetun luottamuksen palauttamista; korostaa lisäksi, että todistajien suojelusta annettuun lakiin on tehtävä muutoksia;
49.

palauttaa mieliin, että SEUT-sopimuksen 349 artiklassa määrätään erityisedellytyksistä syrjäisimpien alueiden rakennerahastoihin osallistumiselle ja että kaikki syrjäisimmät alueet olisi näin ollen katsottava vähiten kehittyneiksi alueiksi; on tyytyväinen toimiin, joita komissio on toteuttanut syrjäisimpien alueiden hyväksi neljän syrjäisimpiä alueita koskevan tiedonannon (2004, 2007, 2008 ja 2012) yhteydessä; korostaa unionin rahoitustuen merkitystä kaikille syrjäisimmille alueille ja toteaa, että se on kaudella 2014–2020 13 miljardia euroa;
9.

muistuttaa, että Etiopia on muuttajien tärkeä kohdemaa, kauttakulkumaa ja lähtömaa ja että se toimii suurimman pakolaisväestön isäntämaana Afrikassa; panee merkille, että EU ja Etiopia ovat hyväksyneet maahanmuuttoa ja liikkuvuutta koskevan yhteisen toimintasuunnitelman, joka käsittää pakolaisia, rajavalvontaa ja ihmiskaupan torjuntaa koskevia kysymyksiä; kehottaa myös komissiota seuraamaan tiiviisti kaikkia hankkeita, joita äskettäin on pantu alulle EU:n Afrikka-hätärahaston puitteissa; muistuttaa, että Etiopia on Afrikan toiseksi väestörikkain maa ja yksi sen nopeimmin kasvavista talouksista mutta kuitenkin edelleen yksi köyhimmistä; muistuttaa, että Etiopialla on 5 328 km pitkä rajalinja ja että siihen vaikuttavat naapurimaiden epävakaus ja jatkuva muuttajien virta ja että se toimii isäntämaana noin 800 000:lle pakolaiselle;
—

ottaa huomioon valtiottomuutta ja oikeutta kansalaisuuteen koskevat YK:n välineet, kuten YK:n pakolaisasioiden päävaltuutetun (UNHCR) toimeenpanevan komitean päätelmän n:o 106 Identification, Prevention and Reduction of Statelessness and Protection of Stateless Persons (1), jota YK:n yleiskokous tuki 2006 päätöslauselmassaan A/RES/61/137,
M.

toteaa, että kansainvälinen yhteisö, myös EU, on todennut ymmärtävänsä Kenian hallituksen huolenaiheita ja sen esittämiä syitä leirin sulkemiselle, mutta on samanaikaisesti korostanut, että palautukset Somaliaan on toteutettava kansainvälisten normien mukaisesti siten, että palaaminen on vapaaehtoista ja tietoon perustuvaa, että paluumuuttajat saavat objektiivista, puolueetonta ja merkityksellistä tietoa, että palautukset toteutetaan turvallisesti ja ihmisarvoa kunnioittaen ja kestävällä tavalla ja että paluumuuttajat ovat tietoisia siitä, mitä heille tapahtuu, jos he päättävät olla palaamatta vapaaehtoisesti;
—

ottaa huomioon YK:n yleiskokouksen 25. syyskuuta 2015 antaman päätöslauselman 70/1 kestävästä kehityksestä: ”Transforming our World: the 2030 Agenda for Sustainable Development” (3),
D.

ottaa huomioon, että dieselhenkilöautojen markkinaosuus on kasvanut Euroopan unionissa viime vuosikymmeninä siinä määrin, että niiden osuus myydyistä uusista ajoneuvoista on nyt yli puolet lähes kaikissa jäsenvaltioissa; ottaa huomioon, että tämä dieselajoneuvojen markkinaosuuden jatkuva kasvu johtuu myös EU:n ilmastopolitiikasta, koska dieselteknologia on hiilidioksidipäästöjen suhteen bensiinimoottoreita puhtaampaa; ottaa huomioon, että bensiinimoottoreihin verrattuna dieselmoottorit tuottavat polttovaiheessa paljon enemmän muita epäpuhtauksia kuin hiilidioksidia, jotka ovat erityisen ja suoraan haitallisia kansanterveydelle, kuten typen oksideja (NOx), rikkioksideja (SOx) ja hiukkasia; ottaa huomioon, että kyseisille epäpuhtauksille on olemassa vähennystekniikoita, joita on otettu markkinoilla käyttöön;
J.

ottaa huomioon, että Krimiltä Ukrainan alueelle sisäisesti siirtymään joutuneita ihmisiä on noin 20 000, Krimin tataarien kansankokouksen Mejlisin toiminta on kielletty ja se on julistettu äärijärjestöksi ja niemimaalla toimivat ukrainalaiset koulut on suljettu;